Mijakų kalba
Mijakų kalba (ミャークフツ, jap. 宮古語 = Miyako-go) – nykstanti Mijako salose vartojama japonų kalbų grupei priklausanti kalba. Giminingiausia jaejamų kalbai. Kalba nesuprantama nei šnekantiems japonų, nei kitomis Riūkiū kalbomis. Kalbą galima suskirstyti į 3 tarmes: Mijako salos, Irabu salos, Taramo-Minnos salų. Tarmės tarpusavyje turi ryškių skirtumų, nors mijakiečiai gali suprasti vieni kitus. Taip pat mijakų kalba yra parašytos tam tikros poemos, vadinamos ajagu (アヤグ).